Sognepræst Kirsten Fogsgaard 20.9.2015

Kirkebakkevej 26,

4190 Munke Bjergby,

Roskilde Stift.

Lidt oplysninger om min studieorlov

Fra 1. august til 31. oktober 2013 fik jeg bevilget studieorlov.

Studieorloven skulle bruges til en kombination af fordybelse i Frans af Assisis liv og virke og en helt praktisk pilgrimsvandring i Frans af Assisis fodspor. Det var min tanke at dykke nærmere ned i litteraturen og legenderne omkring Frans, som jeg har været fascineret af lige fra barnsben. Jeg ville sætte hans liv og virke i relation til vores tid, idet jeg mener, at mange eksistentielle, moralske og etiske spørgsmål grundlæggende er de samme nu som dengang.

Og jeg ville gerne finde ind til kernen af, hvem Frans var og hvad det er hos ham, der stadig kan inspirere mennesker i dag.

I første del af orloven boede jeg ca. 14 dage i Præstehøjskolens studielejlighed i Løgumkloster og nød godt af det omfattende bibliotek samt bibliotekarens store hjælpsomhed. Desuden benyttede jeg mig af den smukke natur til at tage mine nyindkøbte vandrestøvler i brug. Hjemme i Munke Bjergby igen, brugte jeg de næste par uger til at arbejde med og sammenskrive alle mine notater.

Anden del af orloven bestod af pilgrimsvandringen (9 dage). Det blev nogle meget intense og bevægende dage.

Tredje del bestod af bearbejdning af indtryk og billeder, lave Power Point, og udarbejde foredrag.

Studieorloven blev afsluttet med retræte på klostret i Maribo.

Jeg har skrevet en artikel om min (fantastiske) studieorlov i ”Prædikenpause”, som man kan finde på:

[www.roskildestift.dk](http://www.roskildestift.dk)

Med venlig hilsen

Kirsten Fogsgaard